Č. m. :  4337/1991

UZNESENIE
VLÁDY SLOVENSKEJ REPUBLIKY

zo 7. januára 1992 číslo 6

k návrhu na zlúčenie obcí, rozdelenie obcí, určenie názvov novým obciam a presun obce do iného okresu

Vláda

A. schvaľuje

1. zlúčenie obcí

- Lysá nad Dunajcom a Spišská Stará Ves do obce  s názvom Spišská Stará Ves v okrese Poprad,

- Dolný Hričov a Peklina do obce s názvom Dolný Hričov v okrese Žilina,

2. rozdelenie obcí

- Beša v okrese Levice na obce Beša a Jesenské,

- Želiezovce v okrese Levice na obce Sikenica a Želiezovce,

- Liptovská Sielnica v okrese Liptovský Mikuláš na obce Ižipovce a Liptovská Sielnica,

- Chyndice v okrese Nitra na obce Malé Chyndice a Veľké Chyndice,

- Veľký Šariš v okrese Prešov na obce Medzany a Veľký Šariš,

- Rybany v okrese Topoľčany na obce Borčany a Rybany,

- Kremnica v okrese Žiar nad Hronom na obce Kremnica, Krahule, Kremnické Bane a Lúčky.

Mesto Spišská Stará Ves sa člení na mestské časti 1. Lysá nad Dunajcom, 2. Spišská Stará Ves.

Mesto Želiezovce sa člení na mestské časti 1. Jarok, 2. Karolína, 3. Mikula, 4. Rozina, 5. Svodov, 6. Veľký Dvor, 7. Želiezovce.

Mesto Veľký Šariš sa člení na mestské časti 1. Kanaš, 2. Veľký Šariš.

Mesto Kremnica sa člení na mestské časti 1. Horná Ves, 2. Kremnica.

Obec Dolný Hričov sa člení na časti obce 1. Dolný Hričov, 2. Peklina.

Obec Liptovská Sielnica sa člení na časti obce 1. Brnice, 2. Liptovská Sielnica.

Obec Beša sa člení na časti obce 1. Beša, 2. Malá Baračka.

Obec Sikenica sa člení na časti obce 1. Trhyňa, 2. Veľký Pesek.

Obce Ižipovce, Jesenské, Medzany, Borčany, Rybany, Malé Chyndice, Veľké Chyndice, Krahule, Kremnické Bane a Lúčky sa nečlenia na časti obce,

3. presun obce Kráľová pri Senci z okresu Galanta do okresu Bratislava-vidiek;

B. určuje

s účinnosťou od 1. februára 1992 názvy novým obciam Spišská Stará Ves, Dolný Hričov, Jesenské, Sikenica, Ižipovce, Malé Chyndice, Veľké Chyndice, Medzany, Borčany, Krahule, Kremnické Bane, Lúčky;

C. ukladá

1. prednostovi Okresného úradu Poprad a prednostovi Okresného úradu Žilina

zabezpečiť vykonanie potrebných územných zmien v súlade so zlúčením obcí uvedených v časti A bod 1 tohto uznesenia,

2. prednostke Okresného úradu Levice, prednostovi Okresného úradu Liptovský Mikuláš, prednostovi Okresného úradu Nitra, prednostovi Okresného úradu Prešov, prednostovi Okresného úradu Topoľčany a prednostovi Okresného úradu Žiar nad Hronom

zabezpečiť vykonanie zmeny územia obcí uvedených v časti A bod 2 tohto uznesenia vyčlenením katastrálneho územia nových obcí,

3. ministrovi vnútra

zabezpečiť vyhlásenie zmien podľa tohto uznesenia v zozname obcí tvoriacich jednotlivé okresy a v zozname obcí tvoriacich územné obvody obvodných úradov v Zbierke zákonov.

Vykonajú:
minister vnútra,
prednosta Okresného úradu Poprad,
prednosta Okresného úradu Žilina,
prednostka Okresného úradu Levice, 
prednosta Okresného úradu Liptovský Mikuláš,
prednosta Okresného úradu Nitra, 
prednosta Okresného úradu Prešov,
prednosta Okresného úradu Topoľčany,
prednosta Okresného úradu Žiar nad Hronom,
prednosta Okresného úradu Bratislava-vidiek
a prednosta Okresného úradu Galanta